Georgie het öbbe 4,5 Millione Iiwohner (2006). Sit der Unabhängigkeit 1991 hai ä Million Mensche s Land verlo. Allei zwüsche 2000 und 2005 isch die georgischi Bevölkerig jöhrlig um öbbe 1% zruggange. D Ursach vo der ahaltende Uswanderigswelle isch der wirtschaftligi Abschdiig vom Land. Vor allem Iiwohner mit hochem Bildigsgrad, wo Arbetsblätz zerschd in andere Schdaate vo der GUS - schböter au in Weschdeuropa und de USA - hai chönne finde, hai Georgie verlo. Die gröscht georgisch Gmeinschaft usserhalb vom Land exischtiert in Moskau, noch russische Agobe rund 300.000 Mensche.